**A picture containing text, vector graphics

Description automatically generated**

**(ร่าง)**

**แผนยุทธศาสตร์การพัฒนา**

**สำนักงานสภามหาวิทยาลัยพะเยา**

**ประจำปีงบประมาณ พ.ศ. 2565 – 2569**

**สำนักงานสภามหาวิทยาลัยพะเยา**

**มหาวิทยาลัยพะเยา**

**คำนำ**

....................................

ผู้อำนวยการสำนักงานสภามหาวิทยาลัยพะเยา

**สารบัญ**

**ส่วนที่ 1 โครงร่างองค์กร (Organization Profile)**

1.1 ประวัติความเป็นมาของคณะ

1.2 หลักสูตรและบริการ

1.3 เป้าหมายการดำเนินงานตามพันธกิจหลัก

1.4 ปรัชญา ปณิธาน วิสัยทัศน์ พันธกิจ ค่านิยมร่วม สมรรถนะหลักและอัตลักษณ์บัณฑิต

1.5 บุคลากร (Workforce Profile)

1.6 ความสัมพันธ์ระดับองค์การ

1.7 ผู้เรียน ลูกค้ากลุ่มอื่น และผู้มีส่วนได้ส่วนเสีย

**ส่วนที่ 2 การวิเคราะห์สถานการณ์ปัจจุบันของคณะ**

2.1 สภาพแวดล้อมด้านการแข่งขัน (Competitive Environment)

2.2 การวิเคราะห์สถานการณ์ปัจจุบันของมหาวิทยาลัย

2.3 ความได้เปรียบเชิงกลยุทธ์ (Strategic Advantage)   
 และความท้าทายเชิงกลยุทธ์ (Strategic Challenge)

**ส่วนที่ 3 การวิเคราะห์ความผูกพันกับลูกค้าและการแข่งขันในอุตสาหกรรมการศึกษา**

**(สามารถกำหนดเครื่องมือในการวิเคราะห์ตามบริบทคณะได้)**

3.1 การวิเคราะห์ผู้เรียน ลูกค้ากลุ่มอื่น และผู้มีส่วนได้ส่วนเสีย

3.2 การวิเคราะห์ความท้าทายเชิงกลยุทธ์และความได้เปรียบเชิงกลยุทธ์ (Five Force Model)

3.3 การวิเคราะห์การแข่งขันในอุตสาหกรรด้วยแบบจำลองกลยุทธ์ 9 Cells Theory

3.4 การวิเคราะห์โมเดลทางธุรกิจของ **คณะ**(Business Model)

3.5 การกำหนดตำแหน่งทางยุทธศาสตร์ของ **คณะ**(Strategic Positioning)

3.6 การพยากรณ์แนวโน้มของอุตสาหกรรมการศึกษา (Scenario Analysis)

**ส่วนที่ 4 แผนยุทธศาสตร์เพื่อการพัฒนาคณะ (สามารถกำหนดตามบริบทคณะได้)**

4.1 ประเด็นยุทธศาสตร์ที่ 1 การเตรียมคนและเสริมสร้างศักยภาพคน ให้มีสมรรถนะและทักษะ

แห่งอนาคต ตอบสนองความต้องการของตลาดแรงงาน

4.2 ประเด็นยุทธศาสตร์ที่ 2 การสร้างงานวิจัยและนวัตกรรมสู่ประโยชน์เชิงพาณิชย์

4.3 ประเด็นยุทธศาสตร์ที่ 3 การบริการวิชาการด้วยองค์ความรู้และนวัตกรรมเพื่อความเข้มแข็ง

ของชุมชน

4.4 ประเด็นยุทธศาสตร์ที่ 4 การส่งเสริมการทำนุบำรุงศิลปะและวัฒนธรรมเพื่อความเป็นไทย

และเอกลักษณ์ของชาติ

4.5 ประเด็นยุทธศาสตร์ที่ 6 การพัฒนาระบบบริหารจัดการที่ทันสมัย มีประสิทธิภาพ โปร่งใส

และมีธรรมาภิบาล

**ส่วนที่ 5 การวัด การวิเคราะห์ และการจัดการองค์ความรู้**

**(สามารถกำหนดเครื่องมือ ตามบริบทคณะได้)**

5.1 การกำหนดตัวชี้วัดและวิธีการวัดผลการดำเนินงาน

5.2 การเปรียบเทียบผลการดำเนินงาน

5.3 การวิเคราะห์ความเสี่ยงและทบทวนผลการดำเนินงาน

5.4 การปรับปรุงผลการดำเนินงาน

**ส่วนที่ 6 การจัดการองค์ความรู้ (สามารถกำหนดเครื่องมือในการKM ตามบริบทคณะได้)**

6.1 Knowledge Vision

6.2 Knowledge Sharing

6.3 Knowledge Assets

**(ร่าง)**

**แผนยุทธศาสตร์การพัฒนาสำนักงานสภามหาวิทยาลัยพะเยา**

**ประจำปีงบประมาณ พ.ศ. 2565 – 2569**

**ส่วนที่ 1 โครงร่างองค์กร (Organization Profile)**

**ประวัติความเป็นมาของสำนักงานสภามหาวิทยาลัยพะเยา**

มหาวิทยาลัยพะเยา ได้รับการยกฐานะเป็นหน่วยงานในกำกับของรัฐที่ไม่เป็นส่วนราชการ และมีฐานะเป็นนิติบุคคลอย่างเต็มรูปแบบ ได้ประกาศในราชกิจจานุเบกษา หน้า 4 เล่ม 127 ตอนที่ 44 ก เมื่อวันที่ 16 กรกฎาคม 2553 มีผลเป็นมหาวิทยาลัยพะเยา (University of Phayao) โดยสมบูรณ์แบบ ตั้งแต่วันที่ 17 กรกฎาคม 2553

สำนักงานสภามหาวิทยาลัยพะเยา จัดตั้งตามโครงสร้างของมหาวิทยาลัยพะเยาที่ได้รับอนุมัติจากสภามหาวิทยาลัยพะเยา เมื่อวันที่ 19 กันยายน พ.ศ. 2553 และได้ประกาศในราชกิจจานุเบกษา หน้า 11 เล่ม 135 ตอนพิเศษ 22 ง เมื่อวันที่ 31 มกราคม 2561 โดยให้สำนักงานสภามหาวิทยาลัยพะเยาหน้าที่บริหารและธุรการขึ้นตรงต่อสภามหาวิทยาลัย โดยให้มีผู้อำนวยการสำนักงานสภามหาวิทยาลัยเป็นผู้บริหารสำนักงานได้แบ่งการบริหารจัดการออกเป็น 3 งาน คือ งานธุรการ งานประชุมและพิธีการ และงานเลขานุการที่แต่งตั้งโดยสภามหาวิทยาลัย ต่อมาในปี พ.ศ. 2558 ได้แบ่งการบริหารจัดการออกเป็น 4 งาน คือ งานธุรการ งานประชุมและประสานงาน งานติดตามประเมินผลและกิจการพิเศษ และงานเลขานุการที่แต่งตั้งโดยสภามหาวิทยาลัย และในปี พ.ศ. 2562 มหาวิทยาลัยพะเยา มีการปรับปรุงโครงสร้างหน่วยงานย่อย ระดับงาน เพื่อให้สอดคล้องและเหมาะสมตามวัตถุประสงค์และนโยบายของมหาวิทยาลัยพะเยา และมติที่ประชุมคณะกรรมการบริหารมหาวิทยาลัยพะเยา ครั้งที่ 9/2562 เมื่อวันจันทร์ที่ 27 พฤษภาคม พ.ศ. 2562 จึงออกประกาศเรื่องการปรับปรุงโครงสร้างหน่วยงานย่อยระดับงานภายในซึ่งประกาศ ณ วันที่ 28 พฤษภาคม 2562 จึงมีการปรับปรุงโครงสร้างหน่วยงานเป็น 3 งาน ได้แก่ งานธุรการ งานประชุม งานกิจการพิเศษ และเปลี่ยนชื่อ “งานเลขานุการที่แต่งตั้งโดยสภามหาวิทยาลัย” เป็น “งานกิจการพิเศษ”

**ปรัชญา ปณิธาน วิสัยทัศน์ พันธกิจ ค่านิยมร่วม สมรรถนะหลักของส่วนงาน**

|  |  |
| --- | --- |
| **ปรัชญา** | ปญฺญาชีวี เสฏฐชีวี นาม (ปัญญาชีวี เสฏฐะชีวี นาม)  "ดำรงชีวิตด้วยปัญญาประเสริฐที่สุด" (A Life of Wisdom Is the Most Wondrous of All) |
| **ปณิธาน** | ปัญญาเพื่อความเข้มแข็งของชุมชน (Wisdom for Community Empowerment) |
| **วิสัยทัศน์** | เป็นหน่วยงานที่มีบุคลากรในด้านการจัดประชุมและการบริการอย่างมืออาชีพ |
| **พันธกิจ** | 1. สนับสนุนให้สภามหาวิทยาลัยพะเยาดำเนินงานตามอำนาจหน้าที่ที่กำหนดในพระราชบัญญัติมหาวิทยาลัยพะเยา 2. เป็นหน่วยงานธุรการ ประสานงานและสนับสนุนการดำเนินกิจการของสภามหาวิทยาลัยพะเยา 3. บริหารจัดการทันสมัยมีประสิทธิภาพ โปร่งใสและมีธรรมาภิบาล |
| **ค่านิยมองค์กร** | พัฒนาคน พัฒนางาน มุ่งเน้นบริการ ตรวจสอบได้ |
| **สมรรถนะหลักขององค์กร**  **(Core**  **Competency)** | 1. มีกระบวนการจัดประชุมที่ชัดเจนและเป็นระบบ  2. ทำงานเป็น Team Work  3. บุคลากรมีศักยภาพด้านการดูแล รับรอง กรรมการสภามหาวิทยาลัยพะเยา |

หมายเหตุ วิสัยทัศน์ทางเลือกอื่น


เป็นหน่วยงานที่มีการจัดประชุมอย่างมืออาชีพ และมีบุคลากรให้บริการเป็นเลิศ

เป็นหน่วยงานที่มีการบริการเป็นเลิศ

เป็นหน่วยงานที่มีการจัดประชุมอย่างมืออาชีพ และมีบุคลากรให้บริการเป็นเลิศ

เป็นหน่วยงานที่มีบุคลากรให้บริการเป็นเลิศ และมีการจัดประชุมที่เป็นแบบอย่างที่ดี

**โครงสร้างองค์กรและโครงสร้างการบริหารมหาวิทยาลัยพะเยา**

****

**โครงสร้างองค์กรของสำนักงานสภามหาวิทยาลัยพะเยา**

**สำนักงานสภามหาวิทยาลัย**

**มหาวิทยาลัยพะเยา**

**สภามหาวิทยาลัยพะเยา**

**งานธุรการ**

**งานประชุม**

**งานกิจการพิเศษ**

* งานธุรการ
* งานจัดซื้อจัดจ้าง
* งานแผน
* งานสารบรรณ
* งานบุคคล
* งานเบิกจ่าย
* งานการเงิน
* งานพัสดุ
* งานงบประมาณ
* งานประเมินตนเองผู้บริหารระดับส่วนงาน
* งานประชาสัมพันธ์
* งานจัดประชุมคณะกรรมการส่งเสริมกิจการมหาวิทยาลัย
* งานสรรหานายกสภามหาวิทยาลัยและกรรมการสภามหาวิทยาลัยผู้ทรงคุณวุฒิ และอธิการบดี
* จัดทำรายงานผลการดำเนินงานของคณะกรรมการส่งเสริมกิจการมหาวิทยาลัยพะพยา
* งานประชุมสำนักงานสภามหาวิทยาลัยพะเยา
* งานเบิกค่าใช้จ่ายในการจัดประชุม
* งานบริหารความเสี่ยงและควบคุมภายใน
* งานดูแลห้องรับรองสภามหาวิทยาลัยพะเยา
* จัดทำรายงานผลการดำเนินงานของสำนักงานสภามหาวิทยาลัยพะเยา

**3. งานเลขานุการคณะกรรมการ**

**ที่ตั้งโดยสภามหาวิทยาลัย**

- (นางสาวสุธาทิพย์ ยามจีน รักษาการในตำแหน่งหัวหน้างานเลขานุการคณะกรรมการที่ตั้งโดยสภามหาวิทยาลัย)

- (นายอัครพล ดวงพัตรา)

* งานจัดประชุมสภามหาวิทยาลัยพะเยา
* งานประเมินตนเองของคณะกรรมการสภามหาวิทยาลัย
* รายงานผลการดำเนินงานประจำปีของสภามหาวิทยาลัยพะเยา
* งานเสนอระเบียบ ข้อบังคับ คำสั่งและประกาศมหาวิทยาลัยพะเยา
* งานประกันคุณภาพการศึกษา
* งานเบิกค่าใช้จ่ายในการจัดประชุม
* งานพัฒนาเว็บไซต์

**โครงสร้างการบริหารงานของสำนักงานสภามหาวิทยาลัยพะเยา**

(ศาสตราจารย์เกียรติคุณ คุณหญิงไขศรี ศรีอรุณ)

**นายกสภามหาวิทยาลัยพะเยา**

(รองศาสตราจารย์ ดร.สุภกร พงศ์บางโพธิ์)

**อธิการบดี**

**งานกิจการพิเศษ**

- นางสาวสุทธาทิพย์ ยามจีน **(หัวหน้างานกิจการพิเศษ)**

- นางสการัตน์ ละออง

**งานธุรการ**

- นางสาวมนธิรา กันธะคำ **(หัวหน้างานธุรการ)**

- นางสาวการะเกศ จันณะคำ

- นายอัครพล ดวงพัตรา

**งานประชุม**

- นางสาวเนตรชนก สุขยิ่ง **(หัวหน้างานประชุม)**

- นายอาทิตย์ การดื่ม

- นายพฤทธพงค์ รัตนพัทธยากร

(รองศาสตราจารย์ ดร.ฐิติรัตน์ เชี่ยวสุวรรณ)

**รองอธิการบดีฝ่ายนโยบายและแผน**

(นางกฤษณา แปงณีวงค์)

**ผู้อำนวยการสำนักงานสภามหาวิทยาลัยพะเยา**

**ส่วนที่ 2**

**การวิเคราะห์สถานการณ์ปัจจุบันของมหาวิทยาลัยพะเยา**

จากการวิเคราะห์สถานการณ์ปัจจุบันและวิเคราะห์สภาวการณ์ของสำนักงานสภามหาวิทยาลัยพะเยา เพื่อการปรับตัวเข้าสู่การแข่งขันในกระแสโลกาภิวัฒน์ของมหาวิทยาลัยพะเยา และเพื่อให้มีการประเมินคุณภาพการดำเนินงานตามเกณฑ์คุณภาพการศึกษาเพื่อการดำเนินการที่เป็นเลิศ (Education Criteria for Performance Excellence; EdPEx) โดยได้วิเคราะห์สภาวการณ์ของสำนักงานสภามหาวิทยาลัย ไว้ดังนี้

**การวิเคราะห์สถานการณ์ปัจจุบันของสำนักงานสภามหาวิทยาลัย**

**(1) การวิเคราะห์จุดแข็งและจุดอ่อน**

**การวิเคราะห์จุดแข็งและจุดอ่อน ด้วย 7s McKinsey**

| 7s McKinsey | จุดแข็ง (Strength) | จุดอ่อน (Weakness) |
| --- | --- | --- |
| 1. Strategy | 1. แผนยุทธศาสตร์/กลยุทธ์ ได้มาจากการมีส่วนร่วมของบุคลากร  2. วิสัยทัศน์ เป้าประสงค์ กลยุทธ์และตัวชี้วัด มีความสอดคล้องกัน  3. มีการแปลงแผนไปสู่การปฏิบัติ | 1. บุคลากรยังขาดความเข้าใจในด้านแผนยุทธศาสตร์/กลยุทธ์อย่างถ่องแท้  2. การดำเนินงานตามแผนไม่เป็นไปตามเป้าหมายที่วางไว้ |
| 1. Structure | 1. มีโครงสร้างองค์กรและโครงสร้างการบริหารงานชัดเจน  2. มีการวางคนให้เหมาะสมกับงานตามโครงสร้าง  3. มีสถานที่ทำงานที่เหมาะสม |  |
| 1. System | 1. มีระบบการอ่านระเบียบวาระการประชุมผ่าน Onedrive  2. มีระบบการจัดประชุมผ่านสื่ออิเล็กทรอนิก (Microsoft teams)  3. นำระบบของมหาวิทยาลัยพะเยามาใช้ในการบริหารจัดการในส่วนงาน เช่น E-Bug UP-DMS และ Microsoft Dynamic Ax | 1. ระบบการอ่านระเบียบวาระการประชุมยังไม่มีประสิทธิภาพเพียงพอ  2.การเชื่อมโยงแต่ละระบบของมหาวิทยาลัยพะเยา ยังไม่ผสานเป็นระบบเดียวเกิดความไม่สะดวกในการใช้งาน |
| 1. STAFF | 1. บุคลากรมีการทำงานเป็นทีม  2. ผู้บริหารและบุคลากรร่วมใจกันพัฒนาส่วนงาน | ยังขาดบุคลากรที่เชี่ยวชาญเฉพาะด้าน เช่น ด้าน IT |
| 1. Skill | 1. มีทักษะในการบริการในด้านต่าง ๆ  2. บุคลากรของส่วนงานเป็นคนในพื้นที่ มีความรักองค์กรและทุ่มเทในการทำงาน | บุคลากรขาดทักษะความเชี่ยวชาญในการปฏิบัติงานด้าน IT |
| 1. Style | 1. ผู้บริหารรับฟังความคิดเห็น รับฟังปัญหา และนำไปปรับปรุงพัฒนา  2. การทำงานแบบมีส่วนร่วม ทำงานเป็นทีม | 1. ขั้นตอนการทำงาน ระเบียบ ข้อบังคับ หรือประกาศมีความซับซ้อน  2. บุคลากรขาดความรู้ ความเข้าใจ ระเบียบ ข้อบังคับ หรือประกาศ |
| 1. Shared Value | 1. มีการสร้างค่านิยมร่วมกันในส่วนงาน  2. สนับสนุนให้บุคลากรมีส่วมร่วมกับมหาวิทยาลัย | บุคลากรยังไม่ตระหนักในค่านิยมร่วม |

**การวิเคราะห์สภาพแวดล้อมภายนอก**

**ตารางที่ 13 การวิเคราะห์สภาพแวดล้อมภายนอกด้วย PEST Analysis**

| PEST | โอกาส (Opportunities) | อุปสรรค (Threats) |
| --- | --- | --- |
| 1. นโยบายรัฐบาลและกฎหมาย (Political) | - การเดินทางข้ามจังหวัดเพื่อไปปฏิบัติงานในการจัดประชุมไม่มีความเสี่ยงในการเกิดอุบัติเหตุ | - มาตรการควบคุมในการเดินทางข้ามจังหวัดเป็นอุปสรรค์ในการประชุม |
| 1. สภาวะเศรษฐกิจ (Economic and Environment) |  | - งบประมาณในการดำเนินงานถูกปรับลด |
| 1. การเมือง สังคม และวัฒนธรรม (Socio and Cultural) | - ผู้มีส่วนได้ส่วนเสียมาจากผู้บริหารระดับสูง หลากหลายอาชีพ วิธีการทำงานและแนวปฎิบัติแตกต่างกัน ทำให้การถ่ายทอดประสบการณ์ในด้านอาชีพต่าง ๆ และสนับสนุนการดำเนินงาน | - กรรมการมีความหลากหลายอาชีพ ทำให้การบริหาร การสั่งการ แตกต่างกันไป |
| 1. เทคโนโลยี (Technology) | - มีระบบติดต่อสื่อสารโดยใช้เทคโนโลยี  - ผู้มีส่วนได้ส่วนเสียประชุมผ่านทางสื่ออิเล็กทรอนิกส์ | - ผู้มีส่วนได้ส่วนเสียไม่ถนัดการใช้เทคโนโลยี |
| 1. สิ่งแวดล้อม (Environment) | - สถานการณ์โควิดทำให้มีการจัดประชุมผ่านทางสื่ออิเล็กทรอนิกส์ จึงทำให้สามารถประหยัดงบประมาณได้มากยิ่งขึ้น | - สถานการณ์โควิดทำให้การจัดประชุมไม่ได้ตามเป้าหมายที่วางไว้ |
| 1. กฎหมาย (Legal) | - มีกฎหมาย ข้อบังคับ ที่เป็นกรอบและมีแนวปฏิบัติที่ชัดเจน | - มีข้อกฎหมาย ข้อบังคับ ซับซ้อน และมีการปรับแก้ไขอยู่ตลอดเวลา ทำให้การเลือกใช้ข้อกฎหมายเกิดความผิดพลาดได้ |

**ความได้เปรียบเชิงกลยุทธ์ (Strategic Advantage) และความท้าทายเชิงกลยุทธ์ (Strategic Challenge)**

จากการวิเคราะห์ความได้เปรียบเชิงกลยุทธ์ (Strategic Advantage) และความท้าทายเชิง  
กลยุทธ์ (Strategic Challenge) พบว่าสำนักงานสภามหาวิทยาลัยพะเยา มีความได้เปรียบเชิงกลยุทธ์ (Strategic Advantage) และความท้าทายเชิงกลยุทธ์ (Strategic Challenge) ดังนี้

**ความได้เปรียบเชิงกลยุทธ์ และความท้าทายเชิงกลยุทธ์**

| รายการ | ความได้เปรียบเชิงกลยุทธ์ และความท้าทายเชิงกลยุทธ์ |
| --- | --- |
| 1.อำนาจการต่อรองของลูกค้า | กรรมการสภามหาวิทยาลัย และ ผู้บริหารมหาวิทยาลัย มีอำนาจการต่อรองอยู่ในระดับสูง  คณะ กอง ศูนย์ มีอำนาจการต่อรองอยู่ในระดับปานกลาง |
| 2.อำนาจต่อรองจากคู่ค้า | คณะ กอง ศูนย์ มีอำนาจการต่อรองอยู่ในระดับปานกลาง |
| 3.การคุกคามของผู้ประกอบการรายใหม่ | สำนักงานสภามหาวิทยาลัยพะเยา ตั้งโดยเฉพาะสนับสนุนการดำเนินงานของสภามหาวิทยาลัยพะเยา จึงไม่มีการคุกคามของผู้ประกอบการรายใหม่ |
| 4.การแข่งขันของคู่แข่งในธุรกิจสายงานเดียวกัน | มีหน่วยงานที่ทำงานคล้ายคลึงกันกับสำนักงานสภามหาวิทยาลัยพะเยา จึงทำให้มีการทำงานซ้ำซ้อน เกิดความผิดพลาดในการทำงานได้ |
| 5.การคุกคามจากสินค้าหรือการบริการทดแทน | สำนักงานสภามหาวิทยาลัยพะเยา ตั้งโดยเฉพาะสนับสนุนการดำเนินงานของสภามหาวิทยาลัยพะเยา จึงไม่มีการคุกคามจากสินค้าหรือการบริการทดแทน |

**ส่วนที่ 3**

**แผนยุทธศาสตร์เพื่อการพัฒนามหาวิทยาลัยพะเยา**

กระบวนการจัดทำแผนยุทธศาสตร์การพัฒนาสำนักงานสภามหาวิทยาลัยพะเยา

ประจำปีงบประมาณ พ.ศ. 2565 – 2569

กระบวนการจัดทำแผนยุทธศาสตร์การพัฒนาสำนักงานสภามหาวิทยาลัยพะเยา ประจำปีงบประมาณ พ.ศ. 2565 – 2569 เพื่อให้สอดคล้องกับแผนยุทธศาสตร์การพัฒนามหาวิทยาลัยพะเยา โดยได้คำแนะนำจากรองอธิการบดีในกำกับ และได้จัดทำขึ้นด้วยการมีส่วนร่วมของบุคลากรสำนักงานสภามหาวิทยาลัยพะเยา ซึ่งมีการศึกษาจากนโยบายและวิสัยทัศน์ของอธิการบดีมหาวิทยาลัยพะเยาและแนวทางการจัดทำแผนยุทธศาสตร์การพัฒนามหาวิทยาลัยพะเยา ประจำปีงบประมาณ พ.ศ. 2565 – 2569 ของรองศาสตราจารย์ ดร.ฐิติรัตน์ เชี่ยวสุวรรณ รองอธิการบดีฝ่ายนโยบายและแผน โดยนำมาวิเคราะห์สภาพแวดล้อมที่มีผลกระทบต่อการพัฒนาสำนักงานสภามหาวิทยาลัย รวมทั้งการกำหนดแนวทางการติดตามประเมินผล ตามแผนยุทธศาสตร์ไว้อย่างชัดเจน เพื่อขับเคลื่อนการพัฒนาสำนักงานสภามหาวิทยาลัยพะเยาให้บรรลุเป้าหมายอย่างเป็นรูปธรรม จึงได้ดำเนินการตามกระบวนการดังนี้

กระบวนการที่ 1 [มิถุนายน – กรกฎาคม 2564] ผู้อำนวยการสำนักงานสภามหาวิทยาลัยพะเยาและผู้ที่รับผิดชอบในการจัดทำแผนของหน่วยงาน เข้าร่วมรับฟังการแถลงนโยบายและวิสัยทัศน์ของอธิการบดีมหาวิทยาลัยพะเยา และ แนวทางการจัดทำแผนยุทธศาสตร์การพัฒนามหาวิทยาลัยพะเยาประจำปีงบประมาณ พ.ศ. 2565 – 2569 จากนั้นได้นำนโยบายและแนวทางการจัดทำแผนยุทธศาสตร์การพัฒนาของมหาวิทยาลัยพะเยามาเผยแพร่ให้บุคลากรภายในสำนักงานสภามหาวิทยาลัยพะเยา ได้ทำการศึกษา เพื่อเตรียมการจัดทำแผนยุทธศาสตร์การพัฒนาและแผนปฏิบัติการของสำนักงานสภามหาวิทยาลัยพะเยา

กระบวนการที่ 2 [กรกฎาคม - สิงหาคม 2564] ประชุมเพื่อระดมความเห็นการจัดแผนยุทธศาสตร์การพัฒนาของหน่วยงาน แผนปฏิบัติการประจำปีของหน่วยงาน และแผนบริหารจัดการความเสี่ยง และความโปร่งใส จำนวน 5 ครั้ง ดังนี้

1. ประชุมระดมความเห็นในการจัดทำแผนยุทธศาสตร์การพัฒนาของสำนักงานสภามหาวิทยาลัยพะเยา ร่วมกับรองอธิการบดีฝ่ายนโยบายและแผน ในวันที่ 22 กรกฎาคม2564 ณ ห้องประชุมรองอธิการบดีฝ่ายนโยบายและแผน
2. ประชุมระดมความเห็นในการจัดทำแผนยุทธศาสตร์การพัฒนาของสำนักงานสภามหาวิทยาลัยพะเยา (ต่อ) ในวันที่ 29 กรกฎาคม 2564 ณ ห้องประชุมสำนักงานสภามหาวิทยาลัยพะเยา
3. ประชุมระดมความเห็นในการจัดทำแผนยุทธศาสตร์การพัฒนาของสำนักงานสภามหาวิทยาลัยพะเยา (ต่อ) ในวันที่ 30 กรกฎาคม 2564 ณ ห้องประชุมสำนักงานสภามหาวิทยาลัยพะเยา
4. ประชุมระดมความเห็นในการจัดทำแผนยุทธศาสตร์การพัฒนาของสำนักงานสภามหาวิทยาลัยพะเยา (ต่อ) ในวันที่ 2 สิงหาคม 2564 ณ ห้องประชุมสำนักงานสภามหาวิทยาลัยพะเยา
5. ดำเนินการจัดโครงการทบทวนแผนกลยุทธ์ แผนปฏิบัติการประจำปีและปรับปรุงคู่มือการปฏิบัติงานประจำปีของสำนักงานสภามหาวิทยาลัยพะเยา ในวันที่ 6 สิงหาคม 2564 ณ โรมแรมเอ็มทู โฮเทล วอเตอร์ไซด์ เพื่อทบทวนแผนยุทธศาสตร์การพัฒนาสำนักงานสภามหาวิทยาลัยพะเยา จัดทำแผนปฏิบัติการประจำปี และจัดทำแผนบริหารจัดการความเสี่ยงและความโปร่งใส

กระบวนการที่ 3 [สิงหาคม 2564] จัดทำแผนยุทธศาสตร์การพัฒนาสำนักงานสภามหาวิทยาลัยพะเยา ประจำปีงบประมาณ พ.ศ. 2565 – 2569 แผนปฏิบัติการประจำปี และแผนบริหารจัดการความเสี่ยงและความโปร่งใส

กระบวนการที่ 4 [สิงหาคม 2564] จัดส่งแผนยุทธศาสตร์การพัฒนาสำนักงานสภามหาวิทยาลัยพะเยา ประจำปีงบประมาณ พ.ศ. 2565 – 2569 แผนปฏิบัติการประจำปี และแผนบริหารจัดการความเสี่ยงและความโปร่งใส (จัดส่งไปยังกองแผนงาน ก่อนวันที่ 30 สิงหาคม 2564)

กระบวนการที่ 5 [ตุลาคม 2564] สำนักงานสภามหาวิทยาลัยพะเยาเริ่มการใช้ แผนยุทธศาสตร์การพัฒนาสำนักงานสภามหาวิทยาลัยพะเยา ประจำปีงบประมาณ พ.ศ. 2565 – 2569 (ฉบับสมบูรณ์)

**แผนยุทธศาสตร์เพื่อการพัฒนาสำนักงานสภามหาวิทยาลัยพะเยา**

สำนักงานสภามหาวิทยาลัยพะเยา ได้กำหนดพันธกิจหลักที่สอดคล้องกับแผนพัฒนามหาวิทยาลัยพะเยา นโยบายและวิสัยทัศน์ของอธิการบดีมหาวิทยาลัยพะเยา ที่มีเป้าหมายในการพัฒนาคน พัฒนางาน ของสำนักงานสภามหาวิทยาลัยพะเยาให้สอดคล้องกับนโยบายของมหาวิทยาลัยพะเยา เพื่อสร้างและพัฒนาคนในศตวรรษที่ 21

สำนักงานมหาวิทยาลัยพะเยา จึงได้กำหนดพันธกิจหลักและประเด็นยุทธศาสตร์ เพื่อสนับสนุนให้สภามหาวิทยาลัยพะเยาดำเนินงานตามอำนาจหน้าที่ที่กำหนดไว้ในพระราชบัญญัติมหาวิทยาลัยพะเยาและพัฒนาระบบการประชุม ระบบการทำงานให้ทันสมัยมีประสิทธิภาพ โปร่งใสและมีธรรมภิบาล มุ่งเน้นการเสริมสร้างวัฒนธรรมองค์กรให้เกิดการสื่อสารที่เปิดกว้าง การทำงานที่ให้ผลการดำเนินการที่ดี และบุคลากรมีความผูกพัน รวมทั้งการพัฒนาระบบการบริหารจัดการในหน่วยงาน ทั้งด้านการพัฒนาระบบบริหารงานบุคคลที่มุ่งเน้นสมรรถนะและจริยธรรม และมุ่งเน้นบริหารงานแบบธรรมาภิบาล เพื่อ “สานความคิดสร้างจิตใจ” ให้เกิดพลังความสามัคคี ร่วมสร้างแต่สิ่งที่ดี ดังตารางต่อไปนี้

**แผนการพัฒนาสำนักงานสภามหาวิทยาลัยพะเยา**

| **พันธกิจหลัก** | **ประเด็นยุทธศาสตร์** | **เป้าประสงค์** | **กลยุทธ์** |
| --- | --- | --- | --- |
| 1) สนับสนุนให้สภามหาวิทยาลัยพะเยาดำเนินงานตามอำนาจหน้าที่ที่กำหนดในพระราชบัญญัติมหาวิทยาลัยพะเยา | 1. การสนับสนุนให้สภามหาวิทยาลัยพะเยาดำเนินงานตามอำนาจหน้าที่ที่กำหนดไว้ใน พรบ มหาวิทยาลัยพะเยา | * 1. เพื่อสนับสนุนการดำเนินงานของสภามหาวิทยาลัยพะเยาให้เป็นตามไปตามอำนาจหน้าที่ที่กำหนดไว้ใน พรบ.มหาวิทยาลัยพะเยา   2. เพื่อติดตามผลการดำเนินงานตามมติที่ประชุมสภามหาวิทยาลัยและรายงานให้สภามหาวิทยาลัยพะเยารับทราบ | 1.1.1 ดำเนินการจัดประชุมสภามหาวิทยาลัยตามข้อบังคับมหาวิทยาลัยพะเยา ว่าด้วย การประชุมและการดำเนินงานของสภามหาวิทยาลัยพะเยา  1.1.2.1 การติดตามผลและการรายงานผลการดำเนินการต่อสภามหาวิทยาลัย |
| 2) เป็นหน่วยงานธุรการ ประสานงานและสนับสนุนการดำเนินกิจกรรมของสภามหาวิทยาลัยพะเยา | 2. การสนับสนุนการดำเนินกิจกรรมของสภามหาวิทยาลัยพะเยา | 2.1) เพื่อสนับสนุนการดำเนินกิจกรรมของสภามหาวิทยาลัยพะเยา | 2.1.1. สนับสนุนการดำเนินกิจกรรมของสภามหาวิทยาลัยพะเยา  2.1.2 พัฒนาระบบเทคโนโลยีสารสนเทศ สนับสนุนการดำเนินงานของสภามหาวิทยาลัยพะเยา |
| 3) บริหารจัดการทันสมัยมีประสิทธิภาพ โปร่งใสและมีธรรมาภิบาล | 3. การพัฒนาระบบบริหารจัดการที่ทันสมัยมีประสิทธิภาพ โปร่งใส และมีธรรมาภิบาล | 3.1) การพัฒนาคุณภาพองค์กรเพื่อความเป็นเลิศ  3.2) การบริหารงานมีธรรมาภิบาลและความโปร่งใสอย่างยั่งยืน  3.3 บรรยากาศการทำงาน ความพูกพันของบุคลากร และวัฒนธรรมองค์กร  3.4 ผลการปฏิบัติงานและการพัฒนาที่ดีและมีประสิทธิภาพ | 3.1.1. การพัฒนาคุณภาพองค์กรตามเกณฑ์การประกันคุณภาพองค์กรเพื่อความเป็นเลิศ (ExPEx)  3.2.1 ส่งเสริมการสร้างธรรมาภิบาลภายในมหาวิทยาลัยอย่างยั่งยืน  3.3.1 สร้างความมั่นใจด้านสุขภาพ ความปลอดภัย  3.3.2 กำหนดวัฒนธรรมองค์กรให้สนับสนุนวิสัยทัศน์และค่านิยม  3.3.3 สร้างวัฒนธรรมการทำงานสู่ผลลัพธ์ที่มีต่อผู้มีส่วนงานส่วนเสีย  3.4.1 ส่งเสริมให้บุคลากรมีความรู้ความเข้าใจในการปฏิบัติงานให้เกิดความก้าวหน้าตามสายงาน |

**ส่วนที่ 4**

**การประเมินความสำเร็จของแผนยุทธศาสตร์ และระบบการปรับปรุงพัฒนา**

**4.1 การประเมินความสำเร็จของแผนยุทธศาสตร์**

**4.1.1 การสร้างความรู้ความเข้าใจแก่บุคลากรของสำนักงานสภามหาวิทยาลัยพะเยา**

เพื่อสร้างความตระหนักถึงความสำคัญของการผลักดันแผนยุทธศาสตร์การพัฒนาสำนักงานมหาวิทยาลัยพะเยา ประจำปีงบประมาณ พ.ศ. 2565 - 2569 ไปสู่การปฏิบัติ โดยมีระบบและกลไก ดังนี้

1) เผยแพร่นโยบายและทิศทางการพัฒนามหาวิทยาลัยพะเยา ตามแผนยุทธศาสตร์การพัฒนามหาวิทยาลัยพะเยา ประจำปีงบประมาณ พ.ศ. 2565 – 2569 ต่อบุคลากรสำนักงานสภามหาวิทยาลัยพะเยา

2) สนับสนุนการมีความร่วมในการเสนอความคิดเห็นในการจัดทำแผนยุทธศาสตร์การพัฒนาสำนักงานสภามหาวิทยาลัยพะเยา แผนปฏิบัติการประจำปี และแผนบริหารจัดการความเสี่ยง และความโปร่งใส

**4.1.2 กำหนดผู้รับผิดชอบในการจัดทำแผนสำนักงานสภามหาวิทยาลัยพะเยา**

1) กำหนดตัวผู้รับผิดชอบในการจัดทำแผนสำนักงานสภามหาวิทยาลัยพะเยา (ผู้รับผิดชอบหลัก) และระดับบุคคล

2) กำหนดให้บุคลากรทุกคนในส่วนงาน ได้มีส่วนร่วมในการจัดทำแผนของสำนักงานสภามหาวิทยาลัยพะเยา

**4.1.3 การติดตามประเมินผลการดำเนินงานเพื่อให้บรรลุตามเป้าหมายและตัวชี้วัดของแผนยุทธศาสตร์**

1) ศึกษานโนบายและวิสันทัศน์ของอธิการบดีมหาวิทยาลัยพะเยา และ แนวทางจัดทำแผนยุทธศาสตร์การพัฒนามหาวิทยาลัยพะเยา ประจำปีงบประมาณ พ.ศ. 2565 - 2569

2) สร้างความสอดคล้องของการประเมินผลการดำเนินงานตามแผนยุทธศาสตร์ฯ   
กับการประเมินการปฏิบัติงานตามระดับของตัวชี้วัดการดำเนินงานสำนักงานสภามหาวิทยาลัยพะเยา

3) ดำเนินการติดตามประเมินผลการดำเนินงานตามแผนยุทธศาสตร์ฯ ตามตัวชี้วัด   
และตามรอบเวลาที่กำหนดอย่างต่อเนื่อง พร้อมทั้งการนำผลการประเมินมาปรับปรุงพัฒนาให้บรรลุเป้าหมายทั้งในเชิงปริมาณและเชิงคุณภาพ

4) รายงานผลการดำเนินงานตามแผนยุทธศาสตร์ฯ แผนปฏิบัติการประจำปี ต่อกองแผนงาน มหาวิทยาลัยพะเยา

**----------------------------------**

ส่วนที่ 5 การวัด การวิเคราะห์ และการปรับปรุงผลการดำเนินงาน

5.1 การกำหนดตัวชี้วัดและวิธีการวัดผลการดำเนินงาน

5.2 การเปรียบเทียบผลการดำเนินงาน

5.3 การวิเคราะห์และทบทวนผลการดำเนินงาน

5.4 การปรับปรุงผลการดำเนินงาน

ส่วนที่ 6 การจัดการองค์ความรู้

6.1 Knowledge Vision

6.2 Knowledge Sharing

6.3 Knowledge Assets